# Az Európai Unió C 6A/2021

| | ISSN 1977-0979 |
| --- | --- |
| Az Európai Unió
  Hivatalos Lapja | C 6A |
| | |
| Magyar nyelvű kiadás | Tájékoztatások és közlemények | 64. évfolyam2021. január 8. |

ISSN 1977-0979

Az Európai Unió

Hivatalos Lapja

C 6A

Magyar nyelvű kiadás

Tájékoztatások és közlemények

64. évfolyam2021. január 8.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Bizottság |
| 2021/C 6 A/01 | Pályázati felhívás a pénzügyi szolgáltatások ágazatában működő három európai felügyeleti hatóság (az Európai Bankhatóság, az Európai Biztosítás- és Foglalkoztatóinyugdíj-hatóság és az Európai Értékpapírpiaci Hatóság) fellebbviteli tanácsa tagjainak kinevezésére | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Bizottság

2021/C 6 A/01

Pályázati felhívás a pénzügyi szolgáltatások ágazatában működő három európai felügyeleti hatóság (az Európai Bankhatóság, az Európai Biztosítás- és Foglalkoztatóinyugdíj-hatóság és az Európai Értékpapírpiaci Hatóság) fellebbviteli tanácsa tagjainak kinevezésére

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Bizottság

| 2021.1.8. | HU | Az Európai Unió Hivatalos Lapja | CA 6/1 |
| --- | --- | --- | --- |

2021.1.8.

HU

Az Európai Unió Hivatalos Lapja

CA 6/1

---

Pályázati felhívás a pénzügyi szolgáltatások ágazatában működő három európai felügyeleti hatóság (az Európai Bankhatóság, az Európai Biztosítás- és Foglalkoztatóinyugdíj-hatóság és az Európai Értékpapírpiaci Hatóság) fellebbviteli tanácsa tagjainak kinevezésére

(2021/C 6 A/01)

1.   A hatóságok bemutatása

Az Európai Bankhatóságot (EBH), az Európai Biztosítás- és Foglalkoztatóinyugdíj-hatóságot (EIOPA) és az Európai Értékpapírpiaci Hatóságot (ESMA) az 1093/2010/EU (1), az 1094/2010/EU (2) és az 1095/2010/EU (3) rendelet hozta létre. Ezek együtt alkotják a pénzügyi szolgáltatói ágazat európai felügyeleti hatóságait, és tagjai a Pénzügyi Felügyeletek Európai Rendszerének.

Céljaik közé – a hatáskörükbe tartozó ágazatokra vonatkozóan – az alábbiak tartoznak:

| — | a szabályozás és felügyelet megfelelő, hatékony és következetes szintjének biztosítása, |
| --- | --- |

—

a szabályozás és felügyelet megfelelő, hatékony és következetes szintjének biztosítása,

| — | a pénzügyi piacok integritásának, átláthatóságának, hatékonyságának és rendezett működésének biztosítása, |
| --- | --- |

—

a pénzügyi piacok integritásának, átláthatóságának, hatékonyságának és rendezett működésének biztosítása,

| — | a nemzetközi felügyeleti koordináció megerősítése, |
| --- | --- |

—

a nemzetközi felügyeleti koordináció megerősítése,

| — | a szabályozási arbitrázs megelőzése és az egyenlő versenyfeltételek előmozdítása, |
| --- | --- |

—

a szabályozási arbitrázs megelőzése és az egyenlő versenyfeltételek előmozdítása,

| — | a befektetési és egyéb kockázatok megfelelő szabályozásának és felügyeletének biztosítása, |
| --- | --- |

—

a befektetési és egyéb kockázatok megfelelő szabályozásának és felügyeletének biztosítása,

| — | a fogyasztóvédelem javítása, valamint |
| --- | --- |

—

a fogyasztóvédelem javítása, valamint

| — | a belső piacon a felügyeleti konvergencia fokozása. |
| --- | --- |

—

a belső piacon a felügyeleti konvergencia fokozása.

Emellett az ESMA közvetlen felügyeletet gyakorol az Unióban működő hitelminősítő intézetek, kereskedési és értékpapírosítási adattárak, valamint a harmadik országbeli központi szerződő felek felett, különösen azok esetében, amelyek az Unió, illetve egy vagy több tagállam pénzügyi stabilitása szempontjából rendszerszintű jelentőséggel bírnak vagy valószínűleg rendszerszintű jelentőségűvé válnak. Az ESMA-t felhatalmazták a szükséges hatáskörökkel ahhoz is, hogy közvetlenül felügyelje a kritikus és harmadik országbeli referenciamutató-szolgáltatókat és adatszolgáltatókat. Végezetül az ESMA egyebek mellett a tőzsdén kívüli származtatott ügyletekkel, az értékpapírok shortolásával és a kritikus piaci infrastruktúrákkal kapcsolatos feladatokat is ellát.

Mindezek érdekében a nem kötelező erejű jogi aktusok (például iránymutatások, ajánlások és technikai standardtervezetek) elfogadásán túlmenően e hatóságok bizonyos körülmények között hozhatnak a nemzeti felügyeleti hatóságokra vagy egyes pénzintézetekre nézve kötelező erejű határozatokat is, amelyek egyes más határozatokhoz hasonlóan megfellebbezhető aktusok lesznek.

Az EBH és az ESMA székhelye Párizsban (Franciaországban), az EIOPA székhelye pedig Frankfurt am Mainban (Németországban) található. A hatóságok mindegyikét 2011. január 1-jén hozták létre.

2.   A fellebbviteli tanács

A három rendelet mindegyikének 60. és 61. cikke meghatározza a hatóságok határozatai elleni jogorvoslati lehetőségeket. Mindhárom rendelet 58. és 59. cikke rendelkezik a három hatóság fellebbviteli tanácsának létrehozásáról. A fellebbviteli tanács a hatóságok által hozott egyes határozatok elleni fellebbezések elbírálásáért felel. A tanács határozatai az Európai Unió Bírósága előtt megtámadhatók.

A fellebbviteli tanács hat tagból és hat póttagból áll (az egyes hatóságok által kijelölt és hatóságonként két tag és két póttag), akik köztiszteletben álló, az uniós jog területén bizonyítottan megfelelő tudással és a banki, biztosítási és értékpapírpiaci területen vagy a foglalkoztatói nyugdíjak és más pénzügyi szolgáltatások területén kellően magas szinten szerzett nemzetközi szakmai tapasztalattal rendelkező személyek. Nem lehet a tanács tagja az illetékes hatóságok vagy az európai felügyeleti hatóságok tevékenységében részt vevő más nemzeti, illetve uniós intézmények vagy szervek jelenlegi alkalmazottja, valamint a Biztosítási és Viszontbiztosítási Érdekképviseleti Csoport, a Foglalkoztatóinyugdíj-érdekképviseleti Csoport, a Banki Érdekképviseleti Csoport vagy az Értékpapírpiaci Érdekképviseleti Csoport tagja. A tagok és a póttagok valamely tagállam állampolgárai, és az Unió legalább két hivatalos nyelvének alapos ismeretével rendelkeznek. A fellebbviteli tanács megfelelő jogi szakértelemmel rendelkezik ahhoz, hogy jogi tanácsadást biztosítson az európai felügyeleti hatóságok hatáskörei gyakorlásának jogszerűségével, többek között arányosságával kapcsolatban.

A fellebbviteli tanács tagjai függetlenül hozzák meg döntéseiket. Semmilyen utasítás nem kötheti őket.

A fellebbviteli tanács kijelöli elnökét.

A fellebbviteli tanács tagjainak megbízatása öt évre szól. A megbízatás egyszer meghosszabbítható.

3.   Pályázati feltételek

A pályázóknak a jelentkezési határidő napján eleget kell tenniük a következő feltételeknek:

| — | az Európai Unió valamely tagállamának állampolgárai (4), |
| --- | --- |

—

az Európai Unió valamely tagállamának állampolgárai (4),

| — | nem tartozhatnak az európai felügyeleti hatóságok tevékenységeiben részt vevő illetékes hatóságok vagy más nemzeti, illetve uniós intézmények jelenlegi alkalmazottai közé, |
| --- | --- |

—

nem tartozhatnak az európai felügyeleti hatóságok tevékenységeiben részt vevő illetékes hatóságok vagy más nemzeti, illetve uniós intézmények jelenlegi alkalmazottai közé,

| — | nem tartozhatnak a hatóságok érdekképviseleti csoportjainak tagjai közé, |
| --- | --- |

—

nem tartozhatnak a hatóságok érdekképviseleti csoportjainak tagjai közé,

| — | rendelkezzenek vagy a) oklevéllel igazolt, egyetemi végzettségnek megfelelő jogi, közgazdasági vagy a hatóságok munkája tekintetében releváns egyéb olyan szakirányú végzettséggel, amely esetében az egyetemi képzés időtartama legalább négy év, és posztgraduális tanulmányok folytatására jogosít; vagy b) oklevéllel igazolt, egyetemi végzettségnek megfelelő jogi, közgazdasági vagy a hatóságok munkájához releváns egyéb olyan szakirányú végzettséggel, amely esetében az egyetemi képzés időtartama három év, és emellett rendelkeznek további egy év megfelelő szakmai tapasztalattal; vagy c) olyan szakképesítéssel, amellyel valamely tagállamban jogászi szakmai tevékenységek folytathatók, |
| --- | --- |

—

rendelkezzenek vagy a) oklevéllel igazolt, egyetemi végzettségnek megfelelő jogi, közgazdasági vagy a hatóságok munkája tekintetében releváns egyéb olyan szakirányú végzettséggel, amely esetében az egyetemi képzés időtartama legalább négy év, és posztgraduális tanulmányok folytatására jogosít; vagy b) oklevéllel igazolt, egyetemi végzettségnek megfelelő jogi, közgazdasági vagy a hatóságok munkájához releváns egyéb olyan szakirányú végzettséggel, amely esetében az egyetemi képzés időtartama három év, és emellett rendelkeznek további egy év megfelelő szakmai tapasztalattal; vagy c) olyan szakképesítéssel, amellyel valamely tagállamban jogászi szakmai tevékenységek folytathatók,

| — | rendelkezzenek a banki tevékenységekkel, a biztosítással, a foglalkoztatói nyugdíjakkal, az értékpapírpiacokkal vagy más pénzügyi szolgáltatásokkal kapcsolatos, legalább 15 éves nemzetközi szakmai tapasztalattal (amelyet a fent említett egyetemi oklevél, illetve az egyetemi oklevél és tapasztalat megszerzése után szereztek meg). E tapasztalat a szakpolitikai és felügyeleti teendőket is magában foglalhatja, |
| --- | --- |

—

rendelkezzenek a banki tevékenységekkel, a biztosítással, a foglalkoztatói nyugdíjakkal, az értékpapírpiacokkal vagy más pénzügyi szolgáltatásokkal kapcsolatos, legalább 15 éves nemzetközi szakmai tapasztalattal (amelyet a fent említett egyetemi oklevél, illetve az egyetemi oklevél és tapasztalat megszerzése után szereztek meg). E tapasztalat a szakpolitikai és felügyeleti teendőket is magában foglalhatja,

| — | bizonyítottan kiválóan ismerik és értik az uniós jogszabályokat a banki, biztosítási vagy értékpapírpiaci területen és a foglalkoztatói nyugdíjak területén, |
| --- | --- |

—

bizonyítottan kiválóan ismerik és értik az uniós jogszabályokat a banki, biztosítási vagy értékpapírpiaci területen és a foglalkoztatói nyugdíjak területén,

| — | rendelkeznek az Unió legalább két hivatalos nyelvének alapos ismeretével (az európai felügyeleti hatóságoknál elsősorban az angol nyelvet használják, de a fellebbezések az Európai Unió bármely hivatalos nyelvén (5) is benyújthatók). |
| --- | --- |

—

rendelkeznek az Unió legalább két hivatalos nyelvének alapos ismeretével (az európai felügyeleti hatóságoknál elsősorban az angol nyelvet használják, de a fellebbezések az Európai Unió bármely hivatalos nyelvén (5) is benyújthatók).

4.   Kiválasztási szempontok

Az alábbi szempontok kerülnek figyelembevételre:

| — | igazolt releváns ismeretek és szakmai tapasztalat, beleértve a biztosítás, foglalkoztatói nyugdíjak, értékpapírpiacok vagy más pénzügyi szolgáltatások területén szerzett magas szintű felügyeleti tapasztalatot is, |
| --- | --- |

—

igazolt releváns ismeretek és szakmai tapasztalat, beleértve a biztosítás, foglalkoztatói nyugdíjak, értékpapírpiacok vagy más pénzügyi szolgáltatások területén szerzett magas szintű felügyeleti tapasztalatot is,

| — | az Európai Unió Bírósága eljárási szabályzatának és/vagy a szabályozási fellebbezési és/vagy választottbírósági eljárásokkal kapcsolatos bírósági gyakorlatnak az alapos ismerete és értése, |
| --- | --- |

—

az Európai Unió Bírósága eljárási szabályzatának és/vagy a szabályozási fellebbezési és/vagy választottbírósági eljárásokkal kapcsolatos bírósági gyakorlatnak az alapos ismerete és értése,

| — | a felügyelettel kapcsolatos jogi vagy tudományos munka nagy előnyt jelent, |
| --- | --- |

—

a felügyelettel kapcsolatos jogi vagy tudományos munka nagy előnyt jelent,

| — | rövid időn belüli rendelkezésre állás a hatóságok határozatai elleni fellebbezések elbírálásához, |
| --- | --- |

—

rövid időn belüli rendelkezésre állás a hatóságok határozatai elleni fellebbezések elbírálásához,

| — | az összeférhetetlenség eshetősége, amely korlátozhatja a jelölt fellebbezések elbírálására vonatkozó képességét. |
| --- | --- |

—

az összeférhetetlenség eshetősége, amely korlátozhatja a jelölt fellebbezések elbírálására vonatkozó képességét.

5.   Kiválasztási eljárás és a munkafeltételek

Természetes személyek jelentkezhetnek a jelen felhívásban rögzített szabályoknak megfelelően.

Az 1093/2010/EU, az 1094/2010/EU és az 1095/2010/EU rendelet feltételei szerint valamennyi hatóság igazgatótanácsa (az adott felügyeleti tanáccsal folytatott konzultációt követően) fog dönteni a tagok és/vagy póttagok kinevezéséről az előválogatott jelöltekre vonatkozóan az Európai Bizottság által javasolt lista alapján.

Az Európai Parlament az előválogatott jelöltek listájának kézhezvételét követően felkérheti a tag- és a póttagjelölteket, hogy tegyenek nyilatkozat az Európai Parlament előtt, és kérésre bármikor válaszoljanak a képviselők által feltett bármely kérdésre.

Az Európai Parlament felkérheti a fellebbviteli tanács tagjait, hogy tegyenek nyilatkozatot az Európai Parlament előtt, és kérésre bármikor válaszoljanak a képviselők által feltett bármely kérdésre, azon nyilatkozatok, kérdések vagy válaszok kivételével, amelyek a fellebbviteli tanács által eldöntött vagy nála függőben lévő egyedi ügyekhez kapcsolódnak.

E pályázati felhívás célja, hogy a Bizottság összeállíthassa a fellebbviteli tanács tagjainak/póttagjainak tisztségére előválogatott jelölteknek a hatóságok igazgatótanácsai elé terjesztendő listáját. Felhívjuk a pályázók figyelmét, hogy az előválogatott jelöltek Európai Bizottság által összeállított listájára való felvétel nem jelent semmiféle garanciát a kinevezésre.

Az előválogatott jelöltek Bizottság által összeállítandó listája egy tartaléklista. Tekintettel a három európai felügyeleti hatóság lehetséges jövőbeli igényeire a fellebbviteli tanács új tagjainak vagy póttagjainak kinevezése tekintetében, a tartaléklista a bizottsági határozat elfogadásától számított 5 évig érvényes.

Az Európai Bizottság szervezi meg a fellebbviteli tanács tagjai/póttagjai tisztségére pályázók előválogatott listájának összeállítására irányuló kiválasztási eljárást. E célból kiválasztási bizottságot hoz létre, amely interjúra hívja a fent felsorolt összes pályázati feltételnek megfelelő pályázókat.

Az interjúkat követően az Európai Bizottság kiválasztási bizottsága összeállítja a legalkalmasabb pályázók listáját. Ezt a listát az Európai Bizottság fogadja el, és továbbítja a három európai felügyeleti hatóság igazgatótanácsának és az Európai Parlamentnek. Az európai felügyeleti hatóságok gondoskodnak az előválogatott jelöltek hatékony értékelését biztosító folyamatokról. Ennek részeként interjúkat is lefolytathatnak.

A fellebbviteli tanács tagjai az európai felügyeleti hatóságoknál, azok igazgatótanácsaiban vagy felügyeleti tanácsaiban nem láthatnak el más feladatot. A tagok mint szolgáltatók – az európai felügyeleti hatóságok költségvetési korlátainak figyelembevételével – megfelelő költségtérítést és díjazást kapnak a szerződésük szerint elvégzett feladatokért, de nem állandó alkalmazottai a hatóságoknak. A fellebbviteli tanács tagjai így teljes munkaidőben alkalmazásban állhatnak máshol, amennyiben ez összeegyeztethető azzal, hogy képesnek kell lenniük a fellebbezések rövid időn belüli elbírálására. A fellebbviteli tanács tevékenységének mértéke a hatóságok határozatai ellen benyújtott fellebbezések számától függ.

A fellebbviteli tanács tagjainak függetlenül, a közérdeknek megfelelően kell eljárniuk. E célból elkötelezettségi és érdekeltségi nyilatkozatot tesznek, amelyben vagy kijelentik, hogy nincsenek olyan érdekeltségeik, amelyekről feltételezhető, hogy veszélyeztethetik függetlenségüket, vagy megnevezik azokat a közvetlen vagy közvetett érdekeltségeiket, amelyekről feltételezhető, hogy veszélyeztethetik függetlenségüket. Ezeket a nyilatkozatokat évente írásos formában közzéteszik.

6.   A pályázatok benyújtása

A pályázat benyújtása előtt gondosan ellenőrizze, hogy megfelel-e valamennyi pályázati feltételnek, különös tekintettel a megkövetelt oklevélre és a szakmai tapasztalatra, valamint nyelvismeretre. Azokat a pályázókat, akik valamelyik pályázati feltételnek nem felelnek meg, a Bizottság a kiválasztási eljárásból automatikusan kizárja.

Amennyiben jelentkezni kíván, regisztráljon az alábbi internetes oldalon, és kövesse az eljárás egyes szakaszaira vonatkozó utasításokat:

https://ec.europa.eu/dgs/human-resources/seniormanagementvacancies/

Rendelkeznie kell érvényes e-mail-címmel. Ennek segítségével igazoljuk vissza regisztrációját, és ezen keresztül tartjuk Önnel a kapcsolatot az eljárás különböző szakaszai során. Ezért kérjük, hogy e-mail-címének esetleges későbbi változásairól értesítse majd az Európai Bizottságot.

Jelentkezése részeként önéletrajzát PDF formátumban fel kell töltenie, továbbá (legfeljebb 8 000 karakter terjedelemben) online motivációs levelet kell írnia. Önéletrajzát és motivációs levelét az Európai Unió bármely hivatalos nyelvén benyújthatja.

Felkérjük a pályázókat, hogy ismertessék az általuk ismert összes uniós nyelvet és a közös európai nyelvi referenciakeretnek megfelelő tudásszintet (6). A diplomák, ajánlások, tapasztalatot igazoló dokumentumok stb. hitelesített másolatát egyelőre nem kell elküldeni, erre az eljárás későbbi szakaszában külön kérésre kerülhet sor.

Az internetes regisztráció befejeztével elektronikus levélben kap visszaigazolást jelentkezésének nyilvántartásba vételéről. Amennyiben nem kap visszaigazoló e-mailt, ez azt jelenti, hogy jelentkezését nem regisztráltuk!

Felhívjuk figyelmét, hogy a pályázat folyamatának online nyomon követésére nincs lehetőség. A pályázatát érintő ügyekben az Európai Bizottság közvetlenül fogja Önnel felvenni a kapcsolatot.

Amennyiben további információra van szüksége, és/vagy technikai problémával szembesül, kérjük, jelezze a következő e-mail-címen: HR-MANAGEMENT-ONLINE@ec.europa.eu

Gyakorlati okokból és a kiválasztási eljárásnak a pályázók és az intézmény érdekében történő minél gyorsabb lezárása érdekében a kiválasztási eljárás angol nyelven zajlik (7).

Határidő

A jelentkezés határideje: 2021. február 8. Az online regisztrációra brüsszeli idő szerint déli 12 óráig van lehetőség.

Az online regisztráció határidőn belüli elvégzéséért a pályázó felelős. Nyomatékosan javasoljuk, hogy a jelentkezéssel ne várjon az utolsó napokig, mivel a hálózat esetleges túlterheltsége vagy az internetkapcsolat meghibásodása miatt előfordulhat, hogy az online regisztráció folyamata félbeszakad, és ekkor újra kell kezdenie az eljárást. A regisztrációra vonatkozó határidő lejárta után nem lesz lehetősége semmilyen adatbevitelre. Késedelmes regisztrációt nem fogadunk el.

7.   Esélyegyenlőség

Az Európai Unió intézményei és egyéb szervei esélyegyenlőségi politikát alkalmaznak, és a pályázatokat nemre, fajra, bőrszínre, etnikai vagy szociális származásra, genetikai tulajdonságokra, nyelvre, vallásra, politikai vagy bármely más véleményre, nemzeti kisebbséghez tartozásra, vagyoni helyzetre, születésre, testi fogyatékosságra, korra vagy szexuális irányultságra való tekintet nélkül befogadják.

8.   A személyes adatok védelme

A Bizottság gondoskodik arról, hogy a pályázók személyes adatait az (EU) 2018/1725 európai parlamenti és tanácsi rendeletnek (8) megfelelően kezeljék. Ez különösen vonatkozik az ilyen adatok bizalmas kezelésére és biztonságára.

9.   Összeférhetetlenség

Az előválogatott jelöltek listáján szereplő sikeres pályázóknak az európai felügyeleti hatóságok felügyeleti tanácsa által lefolytatandó kiválasztási eljárást megelőzően összeférhetetlenségi nyilatkozatot kell tenniük. Az előválogatott jelölteknek konkrétan nyilatkozatot kell tenniük arra vonatkozóan, hogy függetlenül, kizárólag a köz érdekében járnak el, és nyilatkozniuk kell a függetlenségüket esetleg befolyásoló bármely érdekeltségükről, amelyet az európai felügyeleti hatóságok etikai keretével összhangban vizsgálnak meg.

10.   Javadalmazási politika

A fellebbviteli tanács tagjai és póttagjai munkájukért javadalmazásban részesülnek.

Az elnököt és a tagokat az európai felügyeleti hatóságok a fellebbviteli tanács javadalmazási politikájának megfelelően rögzített mértékű javadalmazásban részesítik. A fellebbviteli tanács éves ülésén való részvétel utazási és ellátási költségeit az Európai Bizottság személyzeti visszatérítési szabályainak megfelelően térítik meg.

A jelenleg alkalmazandó szabályok alapján a következő javadalmazási rendszert irányozták elő:

| — | Az eljárásokban részt vevő tagok és póttagok (kizárólag akkor, ha fellebbezési ügyet rendelnek hozzájuk) naponta 800 EUR, de ügyenként és személyenként legfeljebb 8 000 EUR díjazásban részesülnek. |
| --- | --- |

—

Az eljárásokban részt vevő tagok és póttagok (kizárólag akkor, ha fellebbezési ügyet rendelnek hozzájuk) naponta 800 EUR, de ügyenként és személyenként legfeljebb 8 000 EUR díjazásban részesülnek.

| — | Az eljárásokban részt vevő elnök és előadó naponta 1 000 EUR, de személyenként és ügyenként legfeljebb 20 000 EUR díjazásban részesülnek. |
| --- | --- |

—

Az eljárásokban részt vevő elnök és előadó naponta 1 000 EUR, de személyenként és ügyenként legfeljebb 20 000 EUR díjazásban részesülnek.

---

(1)  Az Európai Parlament és a Tanács 1093/2010/EU rendelete (2010. november 24.) az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).

(2)  Az Európai Parlament és a Tanács 1094/2010/EU rendelete (2010. november 24.) az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről (HL L 331., 2010.12.15., 48. o.).

(3)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).

(4)  Az Európai Unió tagállamai a következők: Ausztria, Belgium, Bulgária, Ciprus, Cseh Köztársaság, Dánia, Észtország, Finnország, Franciaország, Görögország, Hollandia, Horvátország, Írország, Lengyelország, Lettország, Litvánia, Luxemburg, Magyarország, Málta, Németország, Olaszország, Portugália, Románia, Spanyolország, Svédország, Szlovákia, Szlovénia.

(5)  Angol, bolgár, cseh, dán, észt, finn, francia, görög, holland, horvát, ír, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén.

(6)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(7)  A kiválasztási bizottság biztosítja, hogy az anyanyelvi beszélők ne élvezhessenek indokolatlan előnyt.

(8)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).

---